33. schôdza NR SR - 1.deň - B. popoludní
Dátum: 2025-03-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

116. Ďakujem. Nie je to pravda, pred chvíľočkou mi nadával poslanec HLAS-u do bláznov a magorov, takže, pán Gašpar, trošku buďme spravodliví. A ja sa chcem ospravedlniť, že som sa teda spýtal pána poslanca Malatinca, že kto to je, lebo pán technik nám jednoducho len vysvietil to a my sme tam nemali žiadnu možnosť s faktickou poznámkou, tak som sa len slušne spýtal, ale som upozornený. A pred chvíľou ste videli, keď vystupoval Matovič, ako vykrikoval pán Gašpar, jeho nikto, jemu nikto nedal napomenutie, nedal mu napomenutie, takže buďme trošku spravodliví voči sebe, trošku, ale spravodlivosť vo vládnej koalícii, to je taká zvláštna vec. Chcem povedať, že jasné, máte plné právo, koho si tam chcete dať a toho si tam dajte, aj ho zvolíte. To je jasné, ja s tým, ja proti tomu nemám nič. Podľa mňa sa dohodli tak, to je môj názor, neviem. Podľa mňa sa dohodli tak, že teraz vlastne tá Národná koalícia, majú tri hlasy a Huliak tam porobil harakiri, takže boja sa, že by nehlasovali, no tak, nie SNS, ale tá Národná koalícia, ktorej je aj tu môj kolega poslanec Malatinec členom, tak oni dostali ten výbor. No a koho tam dajú? Odborník na kultúru, odborník na diamanty alebo policajt? No tak jako dajú tam policajta, ale v pohode, proti tomu nemám nič. Ale zároveň chcem povedať, že aké to je odporné, keď vy si dosadíte tam, koho chcete, a pani Kolíkovú, Miša Šipoša, podpredsedu parlamentu odvoláte preto, lebo sa vám nepáčia. Ale to sú naši nominanti, máme na nich plné právo, ale vy to valcujete ako takí odporní agresori, to zvalcujete ako taký hranatý valec, ktorý, nepáčia sa nám títo, tak týchto dáme preč. Veď dobre, neplatia dohody? Ja som nikdy nezažil počas predchádzajúceho volebného obdobia, že by takéto svinstvo sme urobili my, ako ste urobili vy, že by sme vám toho, koho sa zvolil, kto sa zvolil za predsedu, odvolali. To, že sme vám dopredu povedali, koho tam nedávajte, to bolo v poriadku, ale vy ste nám tých, ktorých sme vám dali, zvolili za predsedov, a teraz ste nám ich dali preč. Jasné, že si ho zvoľte, veď, preboha, mne to je jedno. Vy radi hovoríte o minulosti a dehonestujete ľudí s minulosťou, napr. pán Ševčík ako šéf policajnej inšpekcie požiadal o zvýšenie platu o 166 eur, myslím, požiadal pred rokmi, lebo, a viete aký dal dôvod, lebo ho novinári, lebo má problémy s novinármi, novinári sa s ním idú rozprávať. Tak ako dobre, v poriadku, veď ste na to mali právo plné, nech sa páči. Pán Ševčík v minulosti mal aj problémy, boli obvinení tam, neviem, ako to dopadlo, myslím, že ho už úplne akože očistili, tam zmlátili nejakých chlapcov, ale v poriadku, veď boli ste, boli ste policajný vyšetrovateľ, čiže ste boli policajt. To si, dajte si do Google Ševčík zmlátil a obvinený , to tam nájdete. Ale v poriadku, veď ako, ale ja len hovorím, že vy radi vyťahujete minulosť, takže toto je tá minulosť. Čiže ešte raz, vy si zvoľte, koho chcete, ale potom prečo ste odvolali Šimečku, prečo ste odvolali Kolíkovú, prečo ste odvolali, prečo ste odvolali Šipoša, keď ste súhlasili s tým. No nepáčia sa vám, a toto ste vy! Odbornosť? Pán kolega, ty si tu začal hovoriť o odbornosti? Bože môj dobrý! To keď si pozrieš, čo minister u vás, tak to nemá nič spoločné s tým, s jeho vzdelaním. Ale dobre, veď hovorím, dobre, veď to sú politickí nominanti, dajte si ich tam. Ale buďte spravodliví! Pán Malatinec, tebe sa páči, tebe sa naozaj páči to, že my sme mali svojich, ktorých sme tam chceli mať, a vy ste nám ich dali preč. Ale prečo? No lebo sa nepáčia. A teraz budete odvolávať Veroniku Remišovú, pretože sa vám nepáči to, že jednoducho Kaliňák, ktorý roky zatajoval, roky zatajoval chatu, tak teraz sme mu klepli po prstoch a Kaliňák sa naštval. Vieš, aká arogancia, keď sa tu postaví Kaliňák a stojí tu bez toho a tam vyrušuje a Gašpar ho vôbec ani, pán Gašpar ho vôbec ani neupozorní? To je tá arogancia moci! Chcú od nás, aby sme sa tu správali, nevykrikujte, správajte sa! A Kaliňák tu chodí, vyrušuje a správa sa ako Boh. Myslíš, že ho raz upozornil? Ani raz! Tak buďme spravodliví! Nech sa páči, je to vaša dohoda, v poriadku, chcete ho tam mať, budete ho tam mať. Je to jasné. Hlina vám tu zdôvodnil, prečo mu rozprával tie veci, prečo teda chce, aby sa na to pozrel, aby to bol predseda výboru, ktorý je veľmi dôležitý pre hospodárov, veľmi dôležitý. Nič iné neurobil, nič iné. Zrazu mu bolo povedané, že sa nemá vyjadrovať. Veď on je poslanec Národnej rady a ako poslanec Národnej rady má právo sa vyjadrovať k čomukoľvek, čomukoľvek. A on sa vyjadroval odborne. Keď rešpektujú názor, keď tvrdia, že my rešpektujeme iný názor, a potom vám povedia, vy sa k tomu nevyjadrujte? Nikdy v živote som vám nepovedal, že sa nemáte k tomu čo vyjadrovať. Hovorte si, k čomu chcete, už to je tá arogancia moci. Čiže mne sa nepáči, mne sa nepáči to, čo robíte, že odvoláte predsedov výborov našich, že odvoláte Šimečku pre to, lebo jednoducho sa vám nepáčia, lebo sa vám nepáčia, ale dohody nedodržujete. Dohoda chlapa je česť. Si čestný človek, tak dodrž tú dohodu, keď sme sa tak dohodli. Ale to je chrapúnstvo, čo predvádzate, a už ste to dnes počuli viackrát, vráti sa vám to chrapúnstvo.